Aber s Simultanverhältnis an der Chille vo Glarus het bis zur Iiweihig vo der katholische St. Fridolins Chille 1964 bestande und beidi Konfessione hai die gliichi Chille  bruucht; nit emol dr Brand vo Glarus im Johr 1861 het das chönne ändere. D Staatsgwalt aber het sich deilt. Es het drei Landsgmeinde ge: eini für die Reformierte, eini für d Katholike und ä gmeinsami. Au d Gricht, s Militär- und Postwäse und der Salzhandel hai sech drennt. Ä Ziitlang het s sogar zwei Kaländer, wil die Reformierte dr Gregorianisch Kaländer ä Johrhundertlang abglehnt hai. 1836 het die neui Kantonsverfassig die konfessionelli Landesteilig ufghobe.